આતંકવાદને પોષવાનું પાકિસ્તાનને ભારે પડી રહ્યું છે. જ્યારે આંતરરાષ્ટ્રીય મોરચે ભારતને વધુ એક સફળતા મળી છે. પોતે આતંકવાદ વિરુદ્ધ મજબૂતાઈથી લડાઈ લડી રહ્યું હોવાની અને આતંકવાદને સમર્થન આપતું ન હોવાનું કહેતા પાકિસ્તાનને મની લોન્ડરિંગ અને ટેરર ફંડિંગ પર નજર રાખતી ફાઇનાન્શિયલ એક્શન ટાસ્ક ફોર્સ (FATF)એ ગ્રે લિસ્ટમાં સામેલ કરી દીધું છે. ગ્રે લિસ્ટમાં સમાવેશ કરાયેલા દેશો પર ટેરર ફંડિંગ મુદ્દે ચાંપતી નજર રાખવામાં આવે છે.